Document ID: 31997R1131

ΚΑΝΟΝΙΣΜΟΣ (ΕΚ) αριθ. 1131/97 ΤΟΥ ΣΥΜΒΟΥΛΙΟΥ της 17ης Ιουνίου 1997 για την τροποποίηση του κανονισμού (ΕΚ) αριθ. 391/97 για τον καθορισμό, για το 1997, ορισμένων μέτρων διατήρησης και διαχείρισης των αλιευτικών πόρων που εφαρμόζονται σε σκάφη υπό νορβηγική σημαία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι με τον κανονισμό (ΕΚ) αριθ. 391/97 (2) καθορίζονται, για το 1997, ορισμένα μέτρα για τη διατήρηση και διαχείριση των αλιευτικών πόρων που εφαρμόζονται σε σκάφη υπό νορβηγική σημαία 7
ότι η Κοινότητα, οι Νήσοι Φερόε, η Ισλανδία, η Νορβηγία και η Ρωσσική Ομοσπονδία διεξήγαγαν διαβουλεύσεις, οι οποίες κατέληξαν, στις 14 Δεκεμβρίου 1996, στην απόφαση να συστήσουν στις αντίστοιχες αρχές να συνάψουν συμφωνία για τη διαχείριση και την κατανομή της νορβηγικής ρέγγας εαρινής ωοτοκίας (ατλαντοσκανδιναβικής ρέγγας) για το 1997 7
ότι, κατόπιν αυτής της συμφωνίας, εγκρίθηκε από την Κοινότητα και τη Νορβηγία άλλη συμφωνία σχετικά με την αμοιβαία πρόσβαση, βάσει της οποίας η Νορβηγία μπορεί να αλιεύσει 10 000 τόνους από το μερίδιό της στα κοινοτικά αλιευτικά ύδατα βορείως των 62°Β 7
ότι η Κοινότητα και η Νορβηγία διεξήγαγαν περαιτέρω διαβουλεύσεις όσον αφορά τη διαχείριση της αλιείας αυτής, και ιδίως τους όρους χορήγησης αδειών 7
ότι είναι τώρα αναγκαίο να εξασφαλισθεί η εφαρμογή αυτών των συμφωνιών όσον αφορά την πρόσβαση των σκαφών υπό νορβηγική σημαία στα κοινοτικά αλιευτικά ύδατα και να τροποποιηθεί ανάλογα ο κανονισμός (ΕΚ) αριθ. 391/97,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 391/97 τροποποιείται ως εξής:
1. Στο άρθρο 1 παράγραφος 1, μετά το πρώτο εδάφιο παρεμβάλλεται το ακόλουθο εδάφιο:
«Κατά παρέκκλιση του πρώτου εδαφίου, δέκα γενικές και ειδικές άδειες αλιείας που ισχύουν οποιαδήποτε ημέρα εκδίδονται από την Επιτροπή εξ ονόματος της Κοινότητας για σκάφη που αλιεύουν ρέγγα στη διαίρεση CIEM IIa (βορείως των 62°Β).»
2. Στο παράρτημα Ι προστίθεται ο πίνακας του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 17 Ιουνίου 1997.

Labels: 8
18
15
6